बता दें कि तेल की बढ़ती कीमतों और रुपए में जारी गिरावट ने कांग्रेस को मोदी सरकार पर हमला करने का एक सुनहरा मौका दिया है. इन दोनों मुद्दों को भुनाने के मकसद से कांग्रेस ने आज भारत बंद का आह्वान किया है. इस बंद में कांग्रेस समेत 21 पार्टियां शामिल हुई हैं. बंद का असर आम जन-जीवन पर पड़ रहा है. भारत बंद सुबह 9 बजे से शुरू हुआ है जो कि दोपहर 3 बजे तक चलेगा. इस राष्ट्रव्यापी बंद के चलते कुछ राज्यों ने स्कूल और कॉलेजों में छुट्टी भी घोषित कर दी है.